Stávros Niárchoksen kulttuurikeskus

Stávros Niárchoksen kulttuurikeskus (kreik. Κέντρο Πολιτισμού Ίδρυμα Σταύρος Νιάρχος, Kéntro Politismoú Ídryma Stávros Niárchos, engl. Stavros Niarchos Foundation Cultural Center, SNFCC) on Kallithéassa Suur-Ateenan alueella Kreikassa sijaitseva kulttuurikeskus. Siinä toimivat muun muassa Kreikan kansallisooppera ja Kreikan kansalliskirjasto. Kulttuurikeskus sijaitsee rantatontilla, jonka pinta-ala on 17 hehtaaria. Hanke käynnistyi lokakuussa 2006, ja hankkeen rahoitti Stávros Niárchoksen säätiö. Suunnitelmat laati italialainen arkkitehti Renzo Piano. Rakennustyöt aloitettiin joulukuussa 2011, ja ne valmistuivat vuonna 2016. Kulttuurikeskus luovutettiin Kreikan valtiolle vuonna 2017. Lähteet Aiheesta muualla Kuvia tai muita tiedostoja aiheesta Stávros Niárchoksen kulttuurikeskus Wikimedia Commonsissa Stavros Niarchos Foundation Cultural Center - Κέντρο Πολιτισμού Ίδρυμα Σταύρος Νιάρχος. Kulttuurikeskuksen verkkosivut. (kreikaksi) (englanniksi)